бу́детъ же истяза́ніе та́кѡ, сконча́вшуся дню̀, и ве́черу пости́гшу, въ себѣ̀ размышля́ти: ка́кѡ у̀бо съ по́мощію бж҃іею де́нь проведо́хъ; ѡсуди́хъ ли кого̀, илѝ досади́хъ, илѝ соблазни́хъ; илѝ на лицѐ чіѐ стра́стнѣ смотрѣ́хъ: илѝ настоя́теля въ служе́ніи преслу́шахъ, и ѡ то́мъ вознеради́хъ; илѝ прогнѣ́вахся на кого̀; илѝ въ собра́ніи стоя́щу мѝ, умо́мъ въ безполе́зныхъ упражня́хся; илѝ уны́ніемъ ѡтягче́нъ бы́въ, це́ркве и пра́вила удали́хся;́ же во всѣ́хъ си́хъ себѐ непови́нна ѡбря́щеши, є́же є́сть невозмо́жно:́же бо чи́стъ є́сть ѿ скве́рны нижѐ а́ще єди́нъ де́нь бу́детъ житія̀ єгѡ̀:и никто́же похва́лится чи́сто имѣ́ти се́рдце:тогда̀ къ бг҃у со мно́гими слеза́ми возопі́й: гдс̑и! простѝ мя̀, єли̂ка сло́вомъ и дѣ́ломъ и вѣ́дѣніемъ, и невѣ́дѣніемъ согрѣши́хъ: мнѡ́га бо согрѣша́емъ, и не вѣ́мы